Broj: K01-529/25

Grude, 30.06.2025. godine

Na temelju članka 20a Zakona o radu Federacije Bosne i Hercegovine („Službene Novine Federacije BiH“ broj 26/16, 89/18, 23/20, 49/21 i 44/22), članka 4. Uredbe o postupku prijema u radni odnos u javnom sektoru u Federacije BiH ("Službene novine Federacije BiH", broj: 13/19) članka 36. Statuta JP „Komunalno“ d.o.o. Grude broj 01-05-132/ 14 te Odluke o potrebi zasnivanja radnog odnosa Uprave poduzeća broj K01-528/25 od 25.06.2025. godine , v.d. ravnatelj JP „Komunalno“ d.o.o. Grude raspisuje:

**Javni oglas**

**za prijem radnika u radni odnos u**

**JP „Komunalno“ d.o.o. Grude**

1. Raspisuje se Javni oglas za prijem radnika u radni odnos u JP „Komunalno“ d.o.o. Grude za sljedeće radno mjesto:
2. **Službenik za tehničku pripremu i razvoj** – jedan (1) izvršitelj na neodređeno vrijeme

Uvjeti za radno mjesto: VSS – VII. stupanj ili VŠS-VI. stupanj stručne spreme, odnosno visoko

obrazovanje prvog (koji se vrednuje s 180 ECTS bodova), drugog ili trećeg ciklusa Bolonjskog sustava studiranja tehničkog smjera, jedna (1) godina radnog staža u struci, poznavanje rada na računalu.

Opis poslova na radnom mjestu:

* radi na ucrtavanju vodovodne i kanalizacijske mreže
* radi na skeniranju i obradi geodetskih podataka
* radi na održavanju crteža i bazi podataka
* predstavlja službu u odnosima sa drugim radnim službama i u odnosima sa trećim osobama
* vodi evidenciju i pravi izvješća o potrošnji vode i dostavlja ih nadležnim službama
* radi na izradi projekata i troškovnika za izgradnju objekata i vodoopskrbnog sustava
* radi na izradi planova i projekata
* radi na pronalaženju i izradi tehničkih rješenja za kvalitetniju vodoopskrbu,
* vodi brigu o racionalnom puštanju crpki u rad
* po potrebi obavlja nadzor nad izvođenjem radova pri izgradnji komunalne infrastrukture
* izrađuje dnevne, tjedne, mjesečne, godišnje izvještaje koji su potrebni za službu,
* obavlja poslove interne i eksterne statistike
* sudjeluje u izradi projekata i troškovnika za izgradnju komunalne infrastrukture,
* sudjeluje pri izradi elaborata o zaštiti na radu na radilištima, surađuje sa nadzornim organima i pruža im neophodne podatke i informacije,
* radi na pribavljanju odgovarajućih dozvola, suglasnosti i dr. dokumentacije za potrebe poduzeća
* po potrebi mijenja rukovoditelja službe
* u slučaju hitnih intervencija dužan se odazvati na posao i poslije radnog vremena te organizirati hitnu intervenciju
* sudjeluje u izradi Plana poslovanja za narednu godinu sukladno Zakonu o javnim nabavkama,
* obavlja i druge poslove po nalogu neposrednog rukovoditelja

1. **Uvjeti**
2. **Opći uvjeti**
3. Da je državljanin Bosne i Hercegovine
4. Da ima navršenih 18 godina života
5. Da zdravstveno stanje i psihofizičke sposobnosti odgovaraju uvjetima radnog mjesta za koje se provodi postupak prijema u radni odnos (liječničko uvjerenje kao dokaz treba dostaviti samo kandidat koji bude izabran)
6. da se protiv kandidata ne vodi kazneni postupak
7. **Posebni uvjeti:**
8. Stručna sprema/kvalifikacije koja se traži na radnom mjestu za koje se kandidat prijavljuje
9. Radni staž koji se traži za radno mjesto za koje se kandidat prijavljuje

Uz popunjenu i potpisanu Prijavu na javni oglas (Obrazac se može preuzeti na web stranici poduzeća [www.komunalno-grude.ba](http://www.komunalno-grude.ba) ili na protokolu poduzeća na adresi Republike Hrvatske 15a, 88340 Grude, prijava na javni oglas treba sadržavati:

* Životopis sa adresom i telefonskim brojem
* Izvod iz matične knjige rođenih
* Uvjerenje o državljanstvu, ne starije od 6 mjeseci
* Uvjerenje da se protiv kandidata ne vodi kazneni postupak
* Diplomu/svjedodžbu o traženom stupnju stručne spreme (ukoliko je diploma/svjedodžba stečena u drugoj državi obavezno dostaviti ovjerenu kopiju nostrifikacije)
* Uvjerenje / potvrdu nadležne institucije o radnom stažu
* Potvrdu o poznavanju rada na računalu
* Ostale dokaze o ispunjavanju općih i posebnih uvjeta dostaviti će kandidat koji bude izabran prije potpisivanja ugovora o radu.

**Svi dokumenti koji služe kao dokaz o ispunjavanju općih i posebnih uvjeta dostavljaju se kao originali ili ovjerene kopije.**

Nepotpune, neblagovremene i neuredne prijave biti će odbačene zaključkom.

S kandidatima koji ispune uvjete i dostave sve tražene dokumente obaviti će se pismeni ispit o čemu će biti pravovremeno informirani.

O datumu, vremenu i mjestu polaganja ispita kandidati će biti obavješteni poštom ili putem e-maila.

Ako kandidat ne pristupi polaganju ispita, smatrati će se da je odustao od daljnje natječajne procedure.

Javni oglas objaviti će se u Večernjem listu, Službi za zapošljavanje ŽZH i web stranici poduzeća JP „Komunalno“ d.o.o. Grude.

Prijave s potrebnom dokumentacijom u zatvorenoj omotnici dostaviti najkasnije u roku od 10 (deset) dana od dana posljednje objave poštom ili osobno na adresu:

**Javno poduzeće „Komunalno“ d.o.o. Grude**

**Republike Hrvatske 15a**

**88340 Grude**

**s naznakom „Prijava na javni oglas za prijem radnika u radni odnos“ – Ne otvarati**

**Na omotnici je obavezno navesti:**

* **Ime i prezime kandidata**
* **Telefonski broj**
* **Adresu stanovanja**
* **Naziv radnog mjesta za koje se kandidat prijavljuje.**

Izbor iz reda prijavljenih kandidata koji ispunjavaju uvjete tražene u Javnom oglasu provest će se sukladno Zakonu o radu FBIH (Službene Novine Federacije Bosne i Hercegovine broj 26/16, 89/18, 23/20, 49/21 i 44/22), Uredbe o postupku prijema u radni odnos u javnom sektoru u Federacije BiH ("Službene novine Federacije BiH" broj: 13/19) kao i internim aktima JP „Komunalno“ d.o.o. Grude.

**v.d. ravnatelj**

**Josip Tomić**